ફેશન એટલે માત્ર તેમાં કઈ સ્ત્રીઓનો જ વિષય નથી, હવે તો પુરુષો પણ પોતાની પર્સનાલિટી અને લેટેસ્ટ ફેશન અંગે ઘણા જાગૃત થઈ ગયા છે. તેથી જ કદાચ લેક્મે સહિતના ફેશનવીકમાં પુરુષ મોડલ અને પુરુષોની ફેશન પર વધારે ધ્યાન અપાઈ રહ્યું છે. સામાન્ય રીતે લોકો એવું માની લે છે કે પુરુષોને અને ફેશનને કંઈ લાગતુંવળગતું નથી પરંતુ હાલના સમયમાં આ બાબત બિલકુલ યોગ્ય નથી. હાલના યુવાનો પોતાના ડ્રેસિંગ તથા ગેટઅપ માટે ઘણા જાગૃત છે. નવી ફેશન અપનાવવાની સાથે સાથે પુરુષોએ કેટલીક ટિપ્સ યાદ રાખવી જોઈએ. જેથી રોજિંદા જીવનમાં પણ તેમની એક યોગ્ય પર્સનાલિટી જળવાઈ રહે. જયારે પણ કામ માટે નીકળો ત્યારે સારું સ્પ્રે કે ડીઓ હંમેશાં વાપરો. અને સ્પ્રે વાપરવું એટલે એમ નહીં કે ફક્ત આડેધડ ફુવારા કરી લીધાં પરંતુ પુરુષોએ કાનની પાછળ, બંને કાંડા પર પરફ્યૂમ કરવું જોઈએ.